Mariam Travélé

Mariam Travélé (Bamako, 1920 – ibidem, 2014ko apirilaren 14a) maliar irakasle eta politikaria izan zen. 1960tik 1968ra Maliko lehen dama izan zen, Modibo Keïta senarra presidentea izan baitzen. 

 Bizitza 
Mandinga jatorrikoa, Mariam Travélé Moussa Bleni Travélé interpretearen eta Ajibiyé Mintieniren alaba zen.

Lehen mailako ikasketak 1931tik 1935era egin zituen Bamakoko nesken eskolan. 1939an irakasle moduan trebatu zen. Urte bereko irailean Modibo Keïtarekin ezkondu zen. Travélé eta Keïta Sudan Frantseseko hainbat hiritan aritu ziren lanean, besteak beste Sikasson, Kabaran, Timbuktun eta Bamakon.

Mariam Travélék senarrarekin batera borroka politikoa burutu zuen, batez ere kolonizazioaren garaian. 1962an, Emakumeen Gizarte Batzordeko buru izan zen.

Modibo Keïtak emazte bat baino gehiago zituen, baina Mariam Travélék lehen damaren estatusa zuen. 1968ko azaroaren 19ko kolpe militarraren ostean, hamar urte eman zituen preso. 1978ko urtarrilaren 1ean askatu zuten, senarra hil eta urtebetera. Ez zioten Keïtaren hiletara joateko baimenik eman.

1991n, demokrazia berreskuratu ondoren, Sudango Batasuna alderdiko presidenteorde hautatu zuten.

2014ko apirilaren 14an hil zen, 94 urte zituela.

 Erreferentziak 

 Kanpo estekak 

Kategoria:Maliko irakasleak
Kategoria:Emakume irakasleak
Kategoria:Maliko politikariak
Kategoria:Emakume politikariak
Kategoria:XX. mendeko politikariak
Kategoria:Lehen damak
Kategoria:Maliko emakumeak